Folketing
2008-02-22

Jeg hører, at ministeren har den holdning, at det skal være op til den enkelte kommunalbestyrelse at tilbyde den form for lektiehjælp, som man nu synes, der er behov for ude i kommunerne. Ministeren nævner også forskellige gode ting: At forældre selvfølgelig skal hjælpe, om lektiecafeer for de unge og meget, meget mere. Det er vi meget enige i. Vi er sådan set også enige med ministeren i, at man gerne må gøre flere ting - alt det man vil - hvis bare det virker. Og det mener vi faktisk ikke at det gør. De her ting virker ikke, og jeg vil da sige til ministeren, at vi simpelt hen ikke får alle med. Mange af dem får vi, som ministeren selv nævnte, med, men vi får ikke alle med. Mener ministeren virkelig, at det, der bliver gjort, egentlig er godt nok?